open-index/open-wikipedia-markdown huggingface dataset:
גליה אבן-חן

**גליה אבן-חן** (נולדה בשנת 1966) היא סופרת, משוררת, ספרנית ובמאית סרטים קצרים ישראלית.

## ביוגרפיה

גליה אבן-חן נולדה באשדוד, כצעירה מבין שני אחים, לחיים, נהג; ולדבורה אבן-חן, מפקחת על הוראת המתמטיקה במשרד החינוך. למדה בתיכון מקיף א' אשדוד ואת שירותה הצבאי עשתה בחיל האוויר הישראלי. 
בוגרת תואר ראשון מדעי הרוח והחברה באוניברסיטה הפתוחה. בעלת תעודת ספרנית מורשה ממכללת בית-ברל. עבדה כספרנית בספריה הראשית בהרצליה.

הייתה חברה בקבוצת היוצרים שתמכה במאבקים חברתיים גרילה תרבות.

הייתה חברה בקבוצת היוצרים "הם", שתמכה במאבקים חברתיים.

מתגוררת בתל אביב. נשואה ואם.

## יצירתה הספרותית

שיריה של אבן-חן פורסמו בעיתונים הארץ, מעריב, ידיעות אחרונות וכן באתרים ynet, האייל הקורא והחוטם. עם כתבי העת בהם פורסמו שיריה נמנים: מטעם, שבו, מאזניים, גג, ננופואטיקה, עמדה, הכיוון מזרח, אימגו וכן במסגרת פרסום של קבוצת המשוררים כתובת.
שיריה נכללו באנתולוגיות הבאות:
"השירים הכי יפים בעברית" (בעריכת מנחם בן ודורון קורן, הוצאת ידיעות אחרונות), "מלכה עירומה" (בעריכת דורית ויסמן, הוצאת הקיבוץ המאוחד) ו"עורו הישראלים" (בעריכת אמיר אור, בהוצאת חדרים). 
את שיריה הלחינו יוצרים רבים, בהם אריאל הורוביץ, טובה גרטנר ואביגייל רוז.

## ספריה
* 1992 - אשת העולם הקטן (שירה, הוצאת טרקלין)
* 2009 - אישה מטורפת (שירה, הוצאת ספרא של איגוד הסופרים והוצאת בית אוצר - הוצאה אלקטרונית)
* 2015 - עובדות מהדמיון (רומן, הוצאת ספרא והוצאת בית אוצר)
* 2016 - נצח יחסי (שירה, הוצאת ספרא והוצאת בית אוצר)
* 2017 - רואים לו לכדור-הארץ (ארבעה סיפורים ונובלה, הוצאת ספרא והוצאת בית אוצר).

## סרטים קצרים שביימה
* 2014 - למשתמט (אחריות על התסריט, בימוי, הפקה וליהוק)
* 2016 - ההיא עם הכפפות
* 2018 - אין פטנט לאהבה (אחריות על הכתיבה והבימוי).

## קישורים חיצוניים

* 
* גליה אבן-חן, באתר הוצאת הספרים "בית אוצר"
* "הסגן", שיר של גליה אבן-חן, באתר שירונט
* הבלוג של גליה אבן-חן, באתר בננות
* נעים להכיר, גליה אבן-חן, באתר סלונט, 12 בנובמבר 2019

### משיריה
* מחרוזת שירים של גליה אבן-חן, באתר של נילי דגן
* "לכשיוולד בני", באתר "הספרייה העברית בברלין"
* ארבעה שירים של גליה אבן-חן, באתר החוטם

### ביקורת על ספריה
* 
* 
* השפה שאנחנו מדברות, בבלוג של תמר משמר, 7 בינואר 2011
* אלי אשד, המחליפים של גליה אבן חן, באתר יקום תרבות, 16 במאי 2015
* אורנה ליברמן, על הרומן עובדות מהדמיון / גליה אבן-חן, באתר אימגו, 25 במאי 2015
* 
* חן בוקר, עובדות מדמיונה של גליה, באתר אשדוד נט, 25 באוקטובר 2015
* צדוק עלון, הסיפור הזה נכתב עלינו – על "עובדות מהדמיון" של גליה אבן-חן, בבלוג של רן יגיל באתר nrg, אוקטובר 2015
* אורנה ליברמן, נצח יחסי / גליה אבן-חן, באתר אימגו, 28 בדצמבר 2016
* אורנה ליברמן, רואים לו לכדור-הארץ / גליה אבן-חן, באתר אימגו, 21 בינואר 2018

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:בוגרי מקיף א' (אשדוד)
קטגוריה:בוגרות מקיף א' (אשדוד)
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:תל אביב-יפו: אישים
קטגוריה:פמיניסטיות ישראליות
קטגוריה:פמיניסטים ישראלים
קטגוריה:ספרניות ומידעניות ישראליות
קטגוריה:ספרנים ומידענים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:אשדוד: אישים
קטגוריה:ישראליות שנולדו ב-1966
קטגוריה:ישראלים שנולדו ב-1966
קוגרף

בתורת הגרפים, **קוגרף** הוא גרף הנוצר מקודקודים בודדים על ידי הפעלות של איחוד זר ואופרטור הגרף המשלים (גרף שיש בו קשת אם"ם אין קשת בגרף המקורי).

דוגמאות לקוגרפים הם גרפים מלאים וגרפי טורן.

## הגדרה
נגדיר באופן רקורסיבי:
* קודקוד בודד הוא קוגרף
* אם G_1 ו-G_2 הם קוגרפים זרים בקודקודים אז כך גם G_1 \cup G_2
* אם G קוגרף אז כך גם \bar{G} (הגרף המשלים).

## תכונות
היותו של גרף קוגרף שקולה לתכונות הבאות:
* הגרף לא מכיל את המסילה מאורך 3 כתת-גרף מושרה
* כל תת-גרף מושרה מקיים שכל קליקה מקסימלית וכל קבוצה בלתי תלויה מקסימלית נחתכות בקודקוד יחיד
* בכל תת-גרף מושרה עם לפחות 2 קודקודים יש שני קודקודים עם אותם שכנים
* כל צביעה חמדנית של כל תת-גרף מושרה היא אופטימלית

## קישורים חיצוניים
* קוגרף באתר MathWorld
* 

קטגוריה:תורת הגרפים
טומי מקינן

**טומי אנטרו מקינן** (בפינית: **Tommi Antero Mäkinen**, נולד ב-26 ביוני 1964) הוא נהג מרוצי ראלי פיני, שזכה 4 פעמים רצופות באליפות העולם בראלי (1996-1999). כל ארבע האליפויות הושגו בקבוצת מיצובישי. במהלך השנים ניצח 24 מרוצים, מקום חמישי בכל הזמנים.

בשנת 2015 מונה למנהל קבוצת המרוצים של טויוטה המתחרה באליפות העולם בראלי. בסיום עונת 2020 פרש מהתפקיד.

## קריירת מרוצים
מקינן השתתף לראשונה בראלי פינלנד, שהיה חלק מאליפות העולם בראלי, בשנת 1987 אך לא הצליח לסיים את המרוץ. עד לשנת 1994 לקח חלק באליפות באופן חלקי. באותה שנה ניצח לראשונה את הראלי הפיני, כשהוא נוהג בפורד אסקורט. עונת 1995 הייתה הראשונה בה התחרה באופן מלא בקבוצת מיצובישי ראליארט. את עונתו השנייה בקבוצה פתח עם צמד ניצחונות בשוודיה ובראלי הספארי שנערך בקניה. שלושה ניצחונות נוספים במהלך העונה הקנו לו את תואר האליפות הראשון, כשנותרו עוד שני מרוצים לסיום העונה. בשלוש העונות הבאות הצליח לשמור על התואר ובשנת 1998 זכה עם מיצובישי גם באליפות היצרנים. באותה שנה יצא משחק הווידאו "ראלי טוני מקינן".
[ממוזער|ימין|מקינן במכונית ה[מיצובישי לנסר בראלי פינלנד (2001)]]
עונת 2000 נפתחה בניצחון במונטה קרלו. היה זה הניצחון היחיד שהשיג באותה עונה. בסיומה איבד את תואר האליפות לנהג פיני אחר, מרקוס גרונהולם. באותה שנה הוציאה מיצובישי גרסה מיוחדת לדגם הלאנסר איוו, שנשאה את שמו של מקינן. בדגם זה עיצוב החזית הקדמית של הרכב היה שונה. חלק מהרכבים נצבעו בצבעי אדום ולבן, בדומה למכוניתו של מקינן.

מקינן המשיך להתחרות עבור מיצובישי עד לסיום עונת 2001, אז עבר להתחרות עבור סובארו. גרנד פרי מונטה קרלו בשנת 2002, מרוץ הבכורה בקבוצה החדשה, היה הניצחון הראשון של מקינן עבור סובארו. בדיעבד התברר שזהו גם הניצחון האחרון בקריירה. במהלך העונה נאלץ לפרוש משבעה מרוצים מתוך הארבעה עשר. את העונה סיים במקום השמיני. את עונתו השנייה בקבוצה סיים באותו המקום. לאחר סיום העונה הודיע על פרישה.

במהלך השנים השתתף מקינן מספר פעמים במרוץ האלופים. בשנת 1990 סיים במקום השני, כסגנו של סטיג בלומקוויסט. בשנת 1999 זכה בתחרות גביע האומות כחלק מהנבחרת הפינית וסיים במקום השני במרוץ אלוף האלופים. שנה לאחר מכן זכה בתואר לאחר שניצח את מרקוס גרונהולם בגמר.

לאחר הפרישה הקים את חברת "טומי מקינן רייסינג" העוסקת בבניית רכבים לתחרויות ראלי וציוד עזר לנהגים.

## מנהל קבוצה
טויוטה הייתה פעילה באליפות העולם בראלי במהלך שנות השמונים והתשעים, אך פרשה מהתחרויות בסיום עונת 1999. בינואר 2015 הודיעה החברה על כוונתה לשוב לאליפות בשנת 2017. חצי שנה לאחר מכן החתימה החברה את מקינן כמנהל הקבוצה החדשה. בעונת 2018 זכתה הקבוצה באליפות היצרנים לראשונה מאז 1999. בהמשך זכתה הקבוצה פעמיים באליפות הנהגים (2019, 2020). בסיום עונת 2020 פרש מהתפקיד והוחלף על ידי יארי-מאטי לאטוולה.

## תוצאות
### אליפות העולם בראלי

## קישורים חיצוניים

## הערות שוליים

קטגוריה:נהגי מכוניות מרוץ פינים
קטגוריה:אלופי העולם בנהיגת ראלי
קטגוריה:חברי היכל התהילה של הפדרציה הבין-לאומית לרכב
קטגוריה:פינים שנולדו ב-1964
יוזיאס, נסיך סקסוניה-קובורג-זאלפלד

**יוזיאס, נסיך סקסוניה-קובורג-זאלפלד** (בגרמנית: **Josias von Sachsen-Coburg-Saalfeld**; 26 בדצמבר 1737 – 26 בפברואר 1815) היה גנרל בצבא האוסטרי במהלך מלחמות המהפכה הצרפתית.

## ביוגרפיה
יוזיאס נולד ב-26 בדצמבר 1737 בקובורג, לפרנץ יוזיאס, דוכס סקסוניה-קובורג-זאלפלד ולאנה סופיה משוורצבורג-רודולשטדט, בתם של לודוויג פרידריך הראשון, נסיך שוורצבורג-רודולשטדט ואנה סופיה מסקסוניה-גותה-אלטנבורג. בצעירותו התחנך יוזיאס על ידי יוהאן אוגוסט פון שנפלד וקספר פון ברביסדורף, והשתלם בשפות ובמדעים. בשנת 1755 ליווה יוזיאס את אחותו שרלוטה סופיה, נסיכת סקסוניה-קובורג-זאלפלד בדרכה לחתונתה עם לודוויג, דוכס מקלנבורג-שוורין, ולאחר מכן ביקר ברוסטוק, מגדבורג, הנובר ודרזדן.

באותה שנה ליווה יוזיאס את אחותו פרדריקה קרולינה, נסיכת סקסוניה-קובורג-זאלפלד לחתונתה עם קרל אלכסנדר, מרקיז ברנדנבורג-אנסבך בווינה, ומונה על ידי הקיסרית מריה תרזה לריטמייסטר בצבא הקיסרי. יוזיאס השתתף במלחמת שבע השנים, ונלחם בקרב לובוסיץ. בשנת 1757 הוא לחם בקרב על פראג, ולאחר מכן לחם בקרב קולין. לאחר מכן הוא לחם בקרב ברסלאו, ובשנת 1758 הוא נפצע בידו. בשנת 1759 הוא מונה על ידי הזוג הקיסרי למפקד רגימנט של קירסירים - אנסבך, ולאחר מכן השתתף תחת פיקודו של פילדמרשל פון לאודון בקרב ליגניץ וכיבוש שוויידניץ.

ב-30 ביולי 1766 הועלה יוזיאס לדרגת גנרל מיור, וב-1 במאי 1773 הועלה לדרגת פלדמרשל-לוטננט. בין השנים 1778–1788, הוא היה מפקד העיר ברטיסלבה, ובשנת 1785 הוא מונה למושל הכללי של גליציה ובוקובינה. ב-22 באוגוסט 1786 הוא הועלה על ידי הקיסר יוזף השני לדרגת גנרל חיל הפרשים.

במהלך המלחמה ההבסבורגית-עות'מאנית שפרצה בשנת 1788 פיקד יוזיאס על קורפוס תחת פיקודו של פון לאודון, והשתתף בכיבוש מולדביה, לכידת חוטין בבסרביה, ובניצחון הגדול בקרב פוקשאן תחת פיקודו של אלכסנדר סובורוב. לאחר הניצחון בקרב רימניק תפס יוזיאס את חלקה הגדול של ולאכיה, כולל בוקרשט, והתקבל בברכה על ידי האוכלוסייה.

בתקופת כיבושה של מולדביה פגש יוזיאס את תרזה שטרופק, וב-24 בספטמבר 1789 התחתן עמה בעיר רומאן, ונולד לו ממנה בן בשם פרידריך. ב-25 באוגוסט 1808 קיבל פרידריך תואר אצולה מפרנץ הראשון, קיסר אוסטריה, וב-17 בפברואר 1853 נתן לו ארנסט השני, דוכס סקסוניה-קובורג-גותה את התואר "פרייהר פון רומאן", הקרוי על שם מקום הולדתו.

בשנים 1793 ו-1794 פיקד יוזיאס על הצבא בארצות השפלה האוסטריות במהלך המערכה בפלנדריה. בזכות ניצחונו בקרב נירווינדן במרץ 1793 חזר האזור לשליטה אוסטרית. לאחר מכן הוא פלש לצרפת, וכבש את הערים קונדה, ואלנסיין, לה קוסנוי ולנדרסייה. עם זאת, בשל מצוקה קשה, בין היתר בעקבות הפירוד בקרב כוחות בעלות הברית, הוא סבל משורת מפלות קלות מול הצבא המהפכני על הסמבר, ולאחר מכן ספג תבוסה מכריעה בקרב פלרוס.

לאחר מכן הוא נטש את בלגיה, שהדיפלומטים ההבסבורגיים כבר החליטו לוותר עליה. בשל כעסו על כך וביקורתו הגלויה נגד מדיניותו של הברון תוגוט, התפטר יוזיאס מתפקידו כמפקד העליון (רוזן קלרפייט מילא את מקומו) ופרש לקובורג, שם מת מאוחר יותר, ב-26 בפברואר 1815.

## אילן יוחסין

## קישורים חיצוניים

קטגוריה:נסיכים גרמנים
קטגוריה:גנרל-פלדמרשלים בצבא האימפריה הרומית הקדושה
קטגוריה:אנשי צבא במלחמות נפוליאון
קטגוריה:מלחמת שבע השנים: אישים
קטגוריה:ילידי 1737
קטגוריה:נפטרים ב-1815
ציטרבין

**ציטרבין** (לועזית: **Cytarabine**, נקרא גם **ציטוזין**) היא תרופה כימותרפית המשמשת לטיפול בלוקמיה מיאלואידית חריפה (AML), לוקמיה לימפוציטית חריפה (ALL), לוקמיה מיאלואידית כרונית (CML) ולימפומה שאינה הודג'קין. התרופה ניתנת דרך הוריד, מתחת לעור או בנוזל צרברוספינלי. 

תופעות לוואי שכיחות כוללות דיכוי מח עצם, הקאות, שלשולים, בעיות בכבד, פריחה, פצעים בפה ודימום. תופעות לוואי משמעותיות אחרות כוללת איבוד הכרה, מחלת ריאה ותגובה אלרגית. השימוש במהלך ההריון עשוי לפגוע עובר. ציטרבין היא תרופה אנטימטבולית ואנלוג נוקלאוזידי. פעולתה היא על ידי חסימת פעילותו של הדנ"א פולימארז.

ציטרבין נרשמה כפטנט בשנת 1960 ואושרה לשימוש רפואי בשנת 1969. התרופה נמצאת ברשימת התרופות החיוניות של ארגון הבריאות העולמי.

## תופעות לוואי
אחת מהרעילויות הייחודיות לציטרבין היא רעילות סרברלית שעשויה להתרחש כשהתרופה ניתנת במינונים גבוהים, ועלולה להוביל לאטקסיה. ציטרבין עשויה לגרום לגרנולוציטופניה, זיהומים ותרומובציטופניה שעשויה לגרום לדימום. 

תופעות לוואי נוספות כוללות ליקופניה, אנמיה, הפרעות במערכת העיכול, סטומטיטיס, דלקת הלחמית, פנאומוניטיס, דרמטיטיס וסנדרום יד-רגל (תופעת לוואי ייחודית כתוצאה ממתן כימותרפיה). לעיתים רחוקות עלולה להתפתח מילופתיה כתוצאה ממינונים גבוהים או מתן אינטרה-טקלי לעיתים קרובות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תרופות לטיפול בגידולים
קטגוריה:תרופות לפי א'-ב'
הדי פריד

**הדי פריד** (**Hédi Fried**; 15 ביוני 1924 – 20 בנובמבר 2022) הייתה ניצולת השואה, פסיכולוגית וסופרת שוודית ילידת רומניה.

## ביוגרפיה
נולדה בשם הדי שמוק בעיר סיגט שברומניה. סיגט הועברה לשליטת הונגריה כתוצאה מתכתיב וינה בסוף קיץ 1940. היא סיימה תואר ראשון באוניברסיטת קלוז'-נאפוקה בשנת 1942 והוסמכה להוראה ב-1943. באפריל 1944 נשלחה לגטו סיגט וב-15 במאי 1944 במסגרת שואת יהודי צפון טרנסילבניה גורשה עם משפחתה לאושוויץ, שם נרצחה משפחתה. היא נשלחה לעבודת כפייה יחד עם אחותה ליביה  לתת-מחנות במחנה הריכוז נוינגמה. השתיים שרדו את השואה ושוחררו ממחנה הריכוז ברגן-בלזן. שתיהן הגיעו בעזרת הצלב האדום לסטוקהולם שבשוודיה ביולי 1945.

פריד נישאה ב-1947 ולזוג נולדו שלושה בנים. היא סיימה לימודי פסיכולוגיה וחינוך ב-1957 באוניברסיטת סטוקהולם ועבדה כפסיכולוגית ומטפלת. סיימה תואר שני ב-1980.

פריד כתבה ופרסמה חמישה ספרים על נושאים אוטוביוגרפיים. ספריה פורסמו בעשרים שפות. היא נהגה להופיע בפני ציבורים שונים ולספר על השואה. פריד זכתה להכרה בתרומתה לחברה, היא זכתה במדליית איליס קוורום, נבחרה לאירופאית של שנת 1997 וב-2015 קיבלה את כוכב רומניה בדרגת אביר ולבסוף ב-2017 הוענק לה פרס אולוף פלמה.

פריד נפטרה ב-20 בנובמבר 2022.

## ספריה
* 1992 – Skärvor av ett liv. Vägen till och från Auschwitz (הדרך אל ומאושוויץ)
* 1995 – Livet tillbaka (קטעים מחיים)
* 2002 – Ett tredje liv: från jordbävning i själen till meningsfull tillvaro (החיים השלישיים)
* 2003 – Livets pendel. Fragment, erfarenheter, insikter (מטוטלת החיים)
* 2017 – Frågor jag fått om Förintelsen (קטעים, התנסויות והרהורים)

## קישורים חיצוניים

* 

* Înaltă distincţie a statului român acordată doamnei Hédi Fried, scriitoare suedeză originară din România, supravieţuitoare a Holocaustului 
* 

קטגוריה:יהודיות שוודיות
קטגוריה:יהודיות הונגריות
קטגוריה:יהודים רומנים
קטגוריה:ניצולות השואה: הונגריה
קטגוריה:סופרות שוודיות
קטגוריה:סופרים יהודים
קטגוריה:מסדר כוכב רומניה
קטגוריה:ילידות 1924
קטגוריה:שוודים שנולדו ב-1924
קטגוריה:נפטרות ב-2022
מקדש הרקולס בעמאן

**מקדש הרקולס בעמאן** הוא מבנה ארכאולוגי במצודת רבת עמון (נקראה "פילדלפיה" בתקופת הפעילות במקדש).
## היסטוריה
המקדש נבנה בתקופת מרקוס אורליוס במאה ה-2, בערך באותה תקופה בה נבנה התיאטרון הרומי בעיר (162–166 לספירה). בחזית המקדש היו שישה עמודים שהיו בגובה 10 מטר לפחות. מידות המקדש היו 24 מטר רוחב על 30 מטר אורך, עם רחבה חיצונית של 72×121 מטר.

ליד המקדש נמצאו שרידי יד ענקית משיש אשר משערים שהיו חלק מפסל גדול של הרקולס. הפסל, שגודלו המקורי מוערך בכ־12 מטר, נהרס כנראה ברעידת אדמה, וכל שנשאר ממנו הם שלוש אצבעות וחלק מהמרפק.

במהלך החפירות והשיקום שנעשה באזור, מציאת פסל היד של הרקולס ומטבעות המוקדשים לו הביאו למסקנה כי המקדש היה מוקדש ככל הנראה להרקולס (ולכן שמו).

חופרי האתר סברו שבניית המקדש לא הסתיימה, מכיוון שבינתיים לא נמצאו שרידי עמודים אחרים מסביב למקדש. ניכר שלא בנו מעל המקדש בתקופות מאוחרות יותר, אולם ייתכן שחומרי בנייתו שימשו מחדש כחומר בנייה לכנסייה הביזנטית הסמוכה לו.

## גלריה

Temple of Hercules (Amman) at sunset.jpg|שרידי מקדש הרקולס כיום
Temple of Hercules (Model) Amman Jordan0868.jpg|דגם משוער של מקדש הרקולס
Amman Citadel, Temple of Hercules - Colossal hand P1090546.JPG|שרידי היד מהפסל של הרקולס

## קישורים חיצוניים

## הערות שוליים

קטגוריה:עמאן: מבנים
קטגוריה:ירדן: אתרים ארכאולוגיים
קטגוריה:אתרים ארכאולוגיים רומיים
קטגוריה:ירדן: מבנים רומיים
AK-630

[300px|שמאל|ממוזער|[מכ"ם בקרת אש MR-123]] 
**AK-630** היא מערכת הגנה אקטיבית (CIWS) אוטומטית ימית סובייטית מבוססת תותחים, המותקנת על ספינות ומשמשת בעיקר להגנה בפני טילים נגד ספינות ונשק מונחה אחר, אולם ניתן לעשות בה גם שימוש התקפי נגד ספינות אחרות ומטוסים, מוקשים ימיים ומטרות לאורך חופים.

מרגע שהפכה מבצעית, המערכת אומצה על ידי גורמים רבים ונמצאת בשימוש כ-25 חילות ים במדינות שונות. בספינות מודרניות רוסיות מותקנות מספר רב של מערכות AK-630 (עד 8) ומאות מערכות כבר יוצרו.

המערכת דומה בתפקודה למערכת פלנקס האמריקאית.
## מפעילים נוכחיים
*
*
*
*
* סין
*
*
*
*
*
*
*
*
*
*
* 
*
*
*
*
*

## ראו גם
* 3K95 Kinzhal

## קישורים חיצוניים

## הערות שוליים

קטגוריה:כלי ירייה רב-קניים
קטגוריה:הגנה נגד טילים
קטגוריה:תותחים נגד מטוסים
רבה (מכונית)

**רבה** (בהונגרית: **Rába**) היא מכונית משפחתית אשר נבנתה על ידי יצרנית הרכב ההונגרית **RÁBA Automotive Group** (בהונגרית: "Rába Járműipari Holding Nyrt") בין השנים 1913–1927.

חברת "RÁBA Automotive Group" פעלה מהעיר גיור בהונגריה.

## מכוניות "RÁBA Automotive Group"
דגמי המכוניות יוצרו ברישיון יצרן המכוניות "Praga", שמקום מושבו היה בעיר פראג, צ'כיה.

מנועי דגמי "רבה" יוצרו ברישיון "Praga", מסוג "Praga "Grand".

את דגמי הטנדר "Rába V truck" פיתח מהנדס הרכב "Frantisek Kec".

עד שנת 1927 יוצאו לרומניה, לבולגריה ולספרד 260 יחידות, אשר הורכבו בהם מנועי "Praga Grand".

### קיסר אוסטריה-הונגריה ודגם "Rába Grand"
את קרל הראשון קיסר האימפריה האוסטרו-הונגרית שירת דגם "Rába Grand".

## תצורות דגמי "רבה"
* קבריולה
* סדאן
* טנדר - עד 1928 יוצרו כ-500 טנדרים

## דגמי "רבה"
* Rába Alpha - דגם ספורט קבריולה (יוצר משנת 2014)
* Rába Grand - דגם סדאן (יוצר משנת 2013)
* Rába Grand - דגם סדאן שיועד ל-6 נוסעים (יוצר משנת 2017)
* Rába Grand - דגם קבריולה שיועד ל-6 נוסעים (יוצר משנת 2017)
* Rába V truck - דגם טנדר (יוצ משנת 2013)

## לקריאה נוספת
* [מכוניות "רבה"](https://alchetron.com/Rába-(automobile)) (alchetron)

## הערות שוליים

קטגוריה:דגמי מכוניות שהושקו ב-1913
קטגוריה:טנדרים
קטגוריה:מכוניות קבריולה
קטגוריה:מכוניות משפחתיות
קטגוריה:מכוניות שרד
קטגוריה:כלי רכב המיוצרים בהונגריה
סטימוביל

ממוזער|310px|סטימוביל, מספר 112, שנת 1901

**סטימוביל** (באנגלית: **Steamobile**) היא מכונית בעלת מנוע קיטור אשר יוצרה בארצות הברית בעיר "Keene", במדינת ניו המפשייר, באזור ניו אינגלנד על ידי "Steamobile Company of America" בין השנים 1900–1902.

## דגמים
* מודל "Runabout" (מחיר בשנת 1900 - 1,100 דולר)
* מודל "Tonneau" (מחיר בשנת 1900 - 1,300 דולר)
## סטימוביל

* דגם פתוח (קבריולה)
* מערכת ההיגוי ומקום מושב הנהג - בדרך כלל במושב האחורי (גבוה)
* מערכת היגוי - על ידי מוט (ממוקם לימינו של הנהג)
* משאבת אוויר אוטומטית
* צבעים: שחור או ירוק ברוסטר

## מנוע קיטור
**מנוע קיטור** הוא מנוע בעירה חיצונית בוכנאי, המופעל על ידי לחץ קיטור.

שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את רכב הקיטור.

## לקריאה נוספת
* סטימוביל - היסטוריה (1900-1902) (autopasion18.com/HISTORIA-STEAMOBILE)
* [סטימוביל שנת 1902, 8 [כ"ס]] (steamcar.net/register/steamobile)

## קישורים חיצוניים
* 

## הערות שוליים

קטגוריה:דגמי מכוניות שהושקו ב-1900
קטגוריה:מכוניות קבריולה
קטגוריה:מכוניות אמריקאיות
קטגוריה:מכוניות מנוע קיטור
אלי ראכלין

**אלי ראכלין** (נולד ב-18 ביולי 1966) הוא עיתונאי ואיש רדיו וטלוויזיה ישראלי המשמש כמגיש ועורך מבזקי חדשות בחדשות 13.

## ביוגרפיה
את הקריירה העיתונאית שלו החל ראכלין בגלי צה"ל, שם שימש עורך חדשות ומאוחר יותר, גם כתב בריאות.

היה בצוות ההקמה של "רדיו לב המדינה", הקים את מחלקת החדשות בתחנה והגיש תוכניות שונות.

מעברו לטלוויזיה החל בתחנה המקומית "תבל דרום", שם שימש כעורך ראשי וכמגיש חדשות. בהמשך עבד בתוכנית "כלבוטק" כתחקירן וכבמאי כתבות וערך את "ערב חדש" בטלוויזיה החינוכית.

בקיץ 2003 חבר לדסק החדשות של "חדשות 10", שם שימש, בין היתר, כעורך במהדורת החדשות המרכזית של ערוץ עשר, ב"מועצת החכמים" ובמשדרים מיוחדים. הוא הגיש את "מהדורת 19:00" ושימש גם כמנהל הניו מדיה בחדשות 10 ואחראי על התיאום עם "נענע 10" ועם מחלקת הסלולר.

מאז מיזוג רשת וערוץ עשר, ראכלין עורך ומגיש מבזקי חדשות ב"חדשות 13".

לראכלין שלושה ילדים, ובהם מאיה, שדרנית גלי צה"ל בעברה, כיום מגישת חדשות בכאן.

## קישורים חיצוניים
* אלי ראכלין, בחדשות 13

קטגוריה:מגישי חדשות ישראלים
קטגוריה:סגל רשת
קטגוריה:סגל ערוץ עשר
קטגוריה:חיילי גלי צה"ל
קטגוריה:בוגרי אוניברסיטת תל אביב
קטגוריה:ישראלים שנולדו ב-1966
פרוטאה (מכונית)

ממוזער|290px|פרוטאה קבריולה
**פרוטאה** (באנגלית: **Protea**) היא מכונית ספורט, רודסטר, 2 מושבים אשר נבנתה על ידי **G.R.P. Engineering**, בדרום אפריקה, יוהנסבורג, בין השנים 1952–1957.

סך הכול יוצרו בין 24-36 יחידות.

"פרוטאה" הייתה מכונית הספורט הראשונה שיוצרה בדרום אפריקה.

## פרוטאה
* 2 דלתות
* 2 מושבים
* חלון קדמי - שמשת זכוכית (השמשה היחידה)

## לקריאה נוספת
* פרוטאה (מכונית) (pressreader.com/south-africa/car-south-africa)
## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1957
קטגוריה:כלי רכב המיוצרים בדרום אפריקה
עשן נוזלי

**עשן נוזלי** הוא תבלין שמעניק למאכל ניחוח של מזון מעושן. צבעו בין צהוב לחום, הוא מרוכז מאוד וריחו עז, לכן משתמשים רק בכמות קטנה ממנו. התבלין הוא בשימוש ברטבים לברביקיו, במוצרים מוכנים מבשר, עוף או דגים, בגבינות קשות בטעם מעושן, ובחטיפים ומוצרים אחרים שמדמים טעם גריל.
## ייצור
עשן נוזלי מיוצר על ידי שריפת עץ והעברת העשן הנפלט דרך מים. עצים שונים משווים לעשן ניחוח שונה. בארצות הברית מקובל להשתמש בעץ מהסוג היקורי, שהוא מין עץ גדול ממשפחת האגוזיים שחבר בה אגוז המלך. באירופה מקובל יותר השימוש במינים של אשור, אדר, ועצים אחרים.

תהליך הייצור כולל הפיכת עץ לפחם עץ, ופעפוע העשן שנפלט דרך מים. שבבי עץ מוכנסים לתנור בחום גבוה ללא נוכחות חמצן ועוברים פירוליזה, והעשן עולה לתא התעבות שבו זרם של מים קרים. המים עם חלקיקי העשן המומסים והמעורבים בהם עוברים לתהליך סינון וטיהור, כדי להסיר מהם חלקיקי עטרן, חומרים אחרים שמסיסים בשמן, וחומרים מזיקים נוספים כמו הגז מתאן.
## היבטים בריאותיים
בעת שריפת חומר אורגני נוצרים חומרים שחלקם עלולים להיות מסוכנים, והם חלק מזיהום האוויר בכדור הארץ. משפחת הפחמימנים הארומטיים הרב-טבעתיים (PAH) היא משפחה ענפה של מולקולות שנוצרות בעת שריפת חומר אורגני, וביניהן חומרים מסרטנים כדוגמת המולקולה בנזופירן שנוצרת משריפת טבק וכן מעישון או צלייה על האש של בשר, עוף או דגים. מולקולות כאלה נוצרות גם משריפת העץ בתהליך ייצור העשן הנוזלי, אך בגלל תהליך הסינון כמותן פוחתת. מדידות מצאו שבעשן נוזלי יש בממוצע פחות מולקולות PAH ממה שנוצר בתהליך עישון או ברביקיו. העשן הנוזלי מכיל יחסית יותר חומרים ארומטיים עם פחות חומרים מזיקים. מוצרי העשן הנוזלי נמצאים בפיקוח, ונחשבים בטוחים לשימוש על ידי ה-FDA האמריקאי.

## הערות שוליים

קטגוריה:תבלינים
קטגוריה:מזון מעושן
לסלי אן ברנדט

**לסלי אן ברנדט** (באנגלית: **Lesley-Ann Brandt**; נולדה ב-2 בדצמבר 1981) היא שחקנית דרום אפריקאית המוכרת בעיקר מתפקידה בתור נאביה בסדרה "ספרטקוס" ברשת Starz ובשל הופעתה בתור מזיקין "מייז" סמית' בסדרת הטלוויזיה "לוציפר" של נטפליקס.

## ביוגרפיה
ברנדט נולדה בקייפטאון דרום אפריקה והיא דוברת אפריקאנס שוטפת. הוקי שדה, יוגה ובייסבול הם מתחביביה הבולטים. בשנת 1999 היגרה ברנדט עם הוריה ואחיה לאוקלנד - ניו זילנד, ברנדט החלה כמוכרת קמעונאית עד שעברה לעבוד כיועצת גיוס טכנולוגיית מידע, במקביל החלה לעבוד בדוגמנות, היא הופיעה בפרומו פרסומי למשקה "Red Bull", וכן במספר פרסומות טלוויזיה בניו זילנד. בשנת 2008 החלה לימודי משחק והוכשרה בטכניקת מייזנר.

## קריירה
תפקידה המשמעותי הראשון של ברנדט היה בסדרת הטלוויזיה הניו זילנדית "חסינות דיפלומטית" שם שיחקה תפקיד ראשי, כמו כן הופיעה כתפקיד אורח במספר פרקים בסדרות "Shortland Street " ו- "This Is Not My Life" ששודרו בניו זילנד.

נבחנה באודישן לתפקיד סורה בסדרה "ספרטקוס" אך בסוף לוהקה לתפקיד נאביה, בשנת 2010 שיחקה תפקיד ראשי בספין אוף לסדרה זו "ספרטקוס אלי הזירה".	

בשנת 2015 החלה לגלם תפקיד בסדרה "לוציפר" בתור מאזקין - שדה האחראית על שמירתו של לוציפר.

כמו כן שיחקה כתפקיד אורח במספר סדרות וסרטים ידועים, ביניהם: "אגדה של המחפש", "צ'אק", "", "ממפיס ביט", "רווקות", "גות'האם", ועוד.

בשנת 2007 הופיעה בווידאו קליפ של להקות "Nesian Mystik" ו- "Battle Circus".

## חיים אישיים
בשנת 2009 החלה לצאת עם השחקן האמריקאי כריס פיין גילברט; השניים נישאו ב-2015. בנם הראשון, קינגסטון פיין ברנדט גילברט, נולד ביולי 2017.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה דרום אפריקאיות
קטגוריה:אישים ממוצא הולנדי
קטגוריה:אישים ממוצא גרמני
קטגוריה:אישים ממוצא ספרדי
קטגוריה:אישים ממוצא הודי
קטגוריה:מהגרים מדרום אפריקה לניו זילנד
קטגוריה:ילידות 1981
קטגוריה:דרום אפריקאים שנולדו ב-1981
גלעד שושן

**גלעד שושן** (נולד ב-1980) הוא עיתונאי ישראלי. שימש כתב הצפון של חדשות עשר והגיש את פינת "אוטוטו מטיילים" בערוץ עשר לשעבר. שליח כאן חדשות בתאילנד. 

## ביוגרפיה
שושן נולד ולגדל בקריית שמונה.  מגיל צעיר התעניין במדיה ובעשיית החדשות, ובגיל 15 הקים את הטלוויזיה הקהילתית של רשת המתנ"סים העירונית ומגזין החדשות בעיר. לאחר השירות הצבאי כמפקד בתותחנים ובמקביל ללימודים החל לעבוד בחדשות המקומיות תחת הכותרת "עדשה מקומית" כצלם ועורך. החל לכתוב ביקורות מוזיקה וטלוויזיה במקומונים.

עם הקמת ערוץ 10 החל גלעד לעבוד כצלם מערכת החדשות בצפון, תפקיד אותו הוא ממלא כבר כ-16 שנה. עם הזמן החל בנוסף לצילום לכתוב, לדווח ולשמש גם ככתב שטח בחדשות עשר.

שימש כצלם וכתב בצפון בחדשות עשר, בנוסף הגיש את הפינה "אוטוטו מטיילים" בתוכנית "אוטוטו שבת" עם אלמוג בוקר.

#### מוזיקה
שושן שידר במשך כמה שנים ברדיו קול הגליל העליון של רשות השידור, תוכנית המוקדשת לחיילים המשרתים בצפון ותוכנית מוזיקה שחורה. בעקבות המוזיקה שנחשף הביאה אותו ואת שניים מחבריו בני העיר קריית שמונה להקים את להקת "845 אקספרס" על שם קו האוטובוס המחבר בין קריית שמונה לתל אביב, הרכב מוזיקלי שזכה במקום השני בפסטיבל השירים של ישראל עם הלהיט אוהבת'ך.

#### עיסוקים נוספים
בין היתר כתפקידו כצלם וכתב, שושן עובד גם כצלם אופנה וכגרפיקאי ואפטריסט. 

לאורך השנים צילם גם תוכניות, סדרות, וסרטים רבים.

לאחרונה בתקופת מלחמת "חרבות ברזל" משמש גלעד כשליח כאן חדשות בתאילנד

ובמקביל ממשיך בחברת ההפקות בבעלותו creaTv להפיק, לביים ולצלם פרסומות לטלוויזיה.

### ארגונים חברתיים
הקים יחד עם אביחי שטרן את ארגון צל"ע (צעירים למען עירנו) בקריית שמונה, ממייסדי לובי 1701 ומטה נלחמים על הצפון שהוקמו על ידי תושבי גבול הצפון על רקע טבח השביעי לעשירי.
### חיים אישיים
גלעד שושן נולד ב-1980. נשוי לשירן ואב ל-3 בנות, מתגורר בקיבוץ מעיין ברוך.

## קישורים חיצוניים

* 
* גלעד שושן באתר חדשות 13

קטגוריה:עיתונאים ישראלים
קטגוריה:סגל ערוץ עשר
קטגוריה:קריית שמונה: אישים
קטגוריה:מעיין ברוך: אישים
קטגוריה:ישראלים שנולדו ב-1980
אוטומט הסתברותי

במתמטיקה ומדעי המחשב, **אוטומט הסתברותי** הוא הכללה של אוטומט סופי לא דטרמיניסטי (אסל"ד). באוטומט הסתברותי לכל מעבר בין מצבים מותאמת הסתברות, כך שמטריצת המעברים של האוטומט המתקבלת היא מטריצה סטוכסטית.

השפות המתקבלות על ידי אוטומטים הסתברותיים נקראות שפות סטוכסטיות, והן מכילות את השפות הרגולריות בתור תת-קבוצה.
מספר השפות הסטוכסטיות אינו בן מנייה.

את הרעיון של אוטומט הסתברותי הציג לראשונה פרופסור מיכאל רבין ב-1963.

במחשוב קוונטי אוטומט סופי קוונטי הוא מקביל למונח אוטומט הסתברותי.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תורת ההסתברות
מר אבן צהובה

ממוזער|254x254 פיקסלים|דוכס האבן הצהובה מתוך "לוח רישוי יין של בני אלמוות מופתיים".
**מר אבן צהובה** (בסינית מסורתית: 黃石公, בסינית מפושטת: 黄石公, בפין-יין: Huáng Shí Gōng. סביבות 230 לפנה"ס.) הוא אדם שהופיע בסוף ימי שושלת צ'ין, ולעיתים קרובות נחשד כדמות בדיונית. לאחר שנכשל ניסיון ההתנקשות בקיסר הראשון מצ'ין בבָּוֹלָאנְגְשָׁה, נתקל גָ'אנְג לְיָאנְג, מתכנן ההתנקשות ומאוחר יותר גם גיבור שושלת האן, במר אבן צהובה. לאחר כמה תלאות גם לימד אותו מר אבן צהובה את תורת המלחמה בכך שנתן לו את הספר "שלוש התוכניות של מר אבן צהובה". 

הסיפור על ג'אנג ליאנג ומר אבן צהובה ב"רשומות ההיסטוריון" וב"ספר האן" טוען שהספר שניתן הוא דווקא "תורתו הצבאית של הדוכס האדיר".

## הסיפור
כאשר היה זמנו של גָ'אנְג לְיָאנְג פנוי, הלך אל גשר שְׂיָאפִּי ופגש אדם זקן, הוא מר אבן צהובה. הזקן, שהיה לבוש בבגד גס ומעיל קצר, התקדם אל צידו של גָ'אנְג לְיָאנְג ואז בעט את נעליו אל מתחת לגשר. הוא הביט אל גָ'אנְג לְיָאנְג ואמר: "ילדי, רד והבא את נעליי!" גָ'אנְג לְיָאנְג נדהם ועלה בו רצון להכות את הזקן, אך בשל גילו המופלג עצר בעצמו, ירד אל מתחת לגשר והביא את הנעליים. אמר הזקן: "נעל אותם על רגליי!" וגָ'אנְג לְיָאנְג סייע לזקן לקרב את הנעליים, ובכריעה אחז בהן והלבישן על רגליו. הזקן מתח את רגליו לקבלת הנעליים, והלך משם בחיוך. גָ'אנְג לְיָאנְג היה המום, והביט בזקן בהליכתו. הזקן התרחק כחצי קילומטר, ואז שב ואמר: "ילדי, אתה אכן ראוי ללמוד. בוא לפגוש אותי כאן בעוד חמישה בקרים." גָ'אנְג לְיָאנְג התפלא, כרע ואמר "כן."

משהאיר היום לאחר חמישה ימים, הלך גָ'אנְג לְיָאנְג אל הגשר. הזקן שהקדימו אמר: "הסכמנו על משהו, מדוע אתה מאחר לבוא? בוא לפגוש אותי בבוקר בעוד חמישה ימים." ועזב בזעם. כעבור חמישה ימים יצא גָ'אנְג לְיָאנְג עם קריאת התרנגול, אך שוב הקדים אותו הזקן, ושוב אמר בזעם "מדוע איחרת? בעוד חמישה ימים, בוא שוב בבוקר" ועזב. כעבור חמישה ימים יצא גָ'אנְג לְיָאנְג בחצות. כעבור רגע הגיע גם הזקן, ואמר בשמחה: "כך צריך להיות." והגיש לגָ'אנְג לְיָאנְג ספר באמרו "אם תקרא את הספר, תוכל להיות למורהו של קיסר. כעבור עשר שנים תוכל להטביע את חותמך. כעבור שלושים שנים, ילדי, תוכל לפגוש אותי בצפון גִ'י, האבן הצהובה למרגלות הר גוּצֶ'נְג, זה אני." ועם הדברים הללו עזב, ולא נראה עוד. גָ'אנְג לְיָאנְג הביט בספר עם שחר. היה זה "תורתו הצבאית של הדוכס האדיר". גָ'אנְג לְיָאנְג ראה כי הספר אינו רגיל, והרבה לעיין בו ולהקריא ממנו.

שלושים שנה לאחר שפגש גָ'אנְג לְיָאנְג את הזקן על הגשר בשְׂיָאפִּי, הוא עבר בגִ'יבֵּיי ביחד עם לְיוֹ בָּאנְג, ולמרגלות הר גוּצֶ'נְג ראה אבן צהובה. גָ'אנְג לְיָאנְג לקח את האבן הצהובה, התייחס אליה כלאוצר, ואף זבח לה. לאחר שמת גָ'אנְג לְיָאנְג, נקבר עם האבן הצהובה. ובכל פעם שצאצאיו ניקו את הקבר בימי הזיכרון, היו זובחים גם לאבן הצהובה.

בשאנדונג הוקם מאוחר יותר מקדש האבן הצהובה של גוּצֶ'נְג, ובתקופת שושלת טאנג כתב לִי צִ'ייוּ'ן את מסורת "רשומות מקדש האבן הצהובה של גוּצֶ'נְג במדינת גִ'י".
ממוזער|ציור מהמסדרון בארמון הקיץ בבייג'ינג: גָ'אנְג לְיָאנְג מציג את הנעליים.

## הערות שוליים

קטגוריה:דמויות ספרותיות
קטגוריה:שושלת צ'ין
אוטובוס קיטור אליזבת

**אוטובוס קיטור אליזבת** (באנגלית: **'Steam bus 'Elizabeth**') הוא אוטובוס, המופעל על ידי מנוע קיטור, אשר יוצר בשנת 1931, על ידי **Sentinel Waggon Works Ltd** אבל שינה את יעודו ושופץ בשנת 2002 על ידי "Northern Star Motor Carriage Company " בבריטניה.

"אוטובוס קיטור אליזבת" מופעל בעיר "Weston-super-Mare" הממוקמת 28 ק"מ דרומית-מערבית לבריסטול.

## היסטוריה
בשנת 2002 חברת התיירות "Northern Star Motor Carriage Company", הפכה את המשאית השטוחה, מסוג "DG6P", בעלת מנוע קיטור, אשר יוצרה בשנת 1931, והתגלתה כמשאית, בשנות השישים של המאה העשרים, לאוטובוס בן 30 מושבים, אשר משמש להובלה תיירותית, לסיורים בעיר (עד עשר נסיעות ביום קיץ).

זהו אוטובוס הקיטור היחיד בהכנסות משכר שירות בעולם, אשר הפך למשהו תיירותי בפני עצמו.

החל מאפריל 2015 הדגם נרכש על ידי חברת האוטובוסים "קרוסוויל"  (Crosville Motor Services (Weston-super-Mare.

"אוטובוס קיטור אליזבת" קרוי על שם אליזבת השנייה, מלכת הממלכה המאוחדת.

## אוטובוס קיטור אליזבת
* 30 מושבים (מעץ)
* 2 הילוכים
* 10 צמיגים פנאומטיים
* מיקום המנוע: בחלק הקדמי של שלדת הרכב
* הפרדה בין תא הנהג לקרון הנוסעים

## מנוע קיטור
**מנוע קיטור** הוא מנוע בעירה חיצונית בוכנאי, המופעל על ידי לחץ קיטור.

שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את אוטובוס הקיטור.

## תמונות

קובץ:Whitby's steam powered bus - geograph.org.uk - 2654218.jpg
קובץ:Elizabeth the steam bus on Pier Road, Whitby - geograph.org.uk - 2586977.jpg
קובץ:Sentinel Steam Bus ELIZABETH at Whitby - geograph.org.uk - 1605305.jpg
קובץ:Inside The Steam Bus - geograph.org.uk - 1333986.jpg |פנים האוטובוס
קובץ:Old Glory steam powered bus near Whitby fish quay - geograph.org.uk - 266334.jpg
קובץ:Whitby steam bus (GT 2827) bus, 13 May 2009.jpg
קובץ:Steam Powered Bus, Whitby - geograph.org.uk - 2008994.jpg
קובץ:Weston-super-Mare carnival 2015 - Crosville GT2827 Elizabeth and DFG81 (891VFM).JPG
קובץ:Sentinel DG6P steam bus Elizabeth GT 2827 in Whitby, North Yorkshire 29 October 2006.jpg 
קובץ:Steam bus in Whitby - geograph.org.uk - 3105069.jpg 
קובץ:Brislington 2015 - Crosville steam bus GT2827 (rear).JPG


## ראו גם
* מנוע קיטור

## לקריאה נוספת
* אוטובוס קיטור אליזבת- תמונות, tripadvisor.com
*  אוטובוס קיטור אליזבת, change.org

## קישורים חיצוניים

* 
* 
* 

## הערות שוליים

קטגוריה:כלי רכב שהושקו ב-1931
קטגוריה:דגמי אוטובוסים
קטגוריה:כלי רכב בריטיים
קטגוריה:מכוניות מנוע קיטור
משפחת נוסייבה

**משפחת נוסייבה** (בערבית: عائلة نسيبة) היא אחת מהשושלות הערביות הוותיקות בירושלים. המשפחה מתארכת את הגעתה לירושלים לתקופת הכיבוש המוסלמי של ארץ ישראל במאה ה-7, והיא הייתה אחת מהמשפחות המרכזיות באליטה המוסלמית הירושלמית ששלטה בעיר בתקופה האימפריה העות'מאנית, לצד משפחות כחוסייני, נשאשיבי, ח'אלדי, דג'אני ואחרות. על פי המסורת, מקור שם המשפחה באישה בשם נוסייבה בנת כעב שנמנתה על בני אנצאר ועל בני לווייתו של מוחמד.

מזה שנים רבות אחראים בני משפחת נוסייבה על פתיחת ונעילת שערי כנסיית הקבר. על פי הערכות שונות מתקיימת מסורת זו מאז כיבוש ירושלים על ידי צלאח א-דין בשנת 1187 ועד היום.
לפי מסורת המשפחה, היא קיבלה את מפתחות הכנסייה מידי עומר בן אל-ח'טאב, כובש העיר במאה ה-7. על פי גרסה אחרת, המפתחות נמסרו לידיה בשל התנגשות בין העדות הנוצריות היריבות.

## אישים ידועים
* אנוואר נוסייבה – מדינאי ירדני ופעיל בתנועה הלאומית הפלסטינית
* חאזם נוסייבה – פוליטיקאי ודיפלומט ירדני, כיהן כשר החוץ של ירדן
* סרי נוסייבה – בנו של אנוואר, איש ציבור פלסטיני, פרופסור לפילוסופיה ונשיא אוניברסיטת אל-קודס במזרח ירושלים
* זאכי נוסייבה – בנו של אנוואר, יועצו האישי של נשיא איחוד האמירויות הערביות זאיד בן סולטאן
* לאנה נוסייבה – בתו של זאכי, דיפלומטית מאיחוד האמירויות, שגרירת איחוד האמירויות באו"ם

## הערות שוליים

קטגוריה:משפחות פלסטיניות
קטגוריה:ירושלים: אישים
Yes stars Next

**yes stars Next** היה ערוץ בחברת הלווין yes בשנים 2010 - 2011, הערוץ פנה לרוב לבני נוער ושודרו בו רוב סדרות המקור והרכש של yes.

## היסטוריה
בשנת 2009, עם השקת שירות ה-VOD של yes והוספת איכות ה-HD, חברת הלווין שינתה את הערוצים והשיקה את ערוץ yes stars Next בתור ערוץ הסדרות הראשי של החברה, הפונה לבני נוער. הערוץ החליף את הערוץ yes stars ישראלי.

## yes Next VOD

לאחר סגירת הערוץ בשנת 2011, תוכני הערוץ היו זמינים בספריית הערוץ ב-yesVOD. ספריית Next הייתה בתשלום עד לינואר 2018, בעקבות מיתוג מחדש של חברת yes. עקב מיתוג מחדש של חברת yes, תוכני הספרייה חולקו הספריות השונות וזמינות לצפייה בחינם.

### תוכני הספרייה
*השיר שלנו
*דני הוליווד
*שמש
*אהבה מעבר לפינה
*אדומות
*חיי כלב
*15 דקות
*הקומדי סטור
*החמישייה הקאמרית

## סדרות רכש

## קישורים חיצוניים
*ערוצי הסדרות של yes

קטגוריה:ערוצי טלוויזיה ישראליים שנסגרו
קטגוריה:Yes הטלוויזיה בלוויין
אליינה טילקי

**אליינה טילקי** (בטורקית: **Aleyna Tilki**; נולדה ב-28 במרץ 2000) היא זמרת-יוצרת טורקייה, שזכתה להצלחה בין-לאומית לאחר יציאת סינגל הבכורה שלה "Cevapsız Çınlama" משנת 2016. הווידאו קליפ הנלווה שלו צבר למעלה מ-575 מיליון צפיות ביוטיוב והפך לקליפ הטורקי הנצפה ביותר בכל הזמנים.

בשנת 2017 הוציאה את סינגל הסולו הראשון שלה "Sen Olsan Bari", שהצליח לשחזר את הצלחתו של הראשון, בכך שצבר למעלה מ-500 מיליון צפיות ביוטיוב, והקליפ שיצא עבורו הפך לקליפ הארבעים-וארבעה שחצה את רף 100 מיליון הצפיות בזמן הקצר ביותר. בהמשך לכך, הוציאה להיטים נוספים עם הדי ג'יי הטורקי אמרה קאראדומן.

## ביוגרפיה
אליינה טילקי נולדה ב-28 במרץ 2000 בטורקיה, ובשנת 2016, כשהיא בת 17 בלבד, החלה את קריירת המוזיקה שלה.

## קריירה
את סינגל הבכורה שלה, "Cevapsız Çınlama", הוציאה טילקי בשנת 2016 ביחד עם הדי ג'יי הטורקי אמרה קאראדומן. השיר זכה במהרה להצלחה רבה והגיע בשיאו למקום השני בטורקיה טופ 20. ביוטיוב זכה הקליפ להצלחה בין-לאומית ונכון לדצמבר 2017, מונה הצפיות שלו עומד על כ-349 מיליון צפיות, דבר שהופך אותו לנצפה ביותר של השניים, ולקליפ הטורקי הנצפה ביותר בכל הזמנים. בשנת 2017 הוציאה טילקי את סינגל הסולו הראשון שלה "Sen Olsan Bari". השיר זכה להצלחה בין-לאומית גם כן, וצבר 100 מיליון צפיות ב-21 ימים בלבד, ובכך הפך לקליפ ה-44 שעשה זאת. כיום מונה הצפיות של הקליפ עומד על כ-263 מיליון צפיות, דבר שהופך אותו לקליפ השני הנצפה ביותר של טילקי, ולקליפ הטורקי השלישי הנצפה ביותר בכל הזמנים. בנוסף לכך, הקליפ של השיר הפך לשיר הסולו הנשי הטורקי הנצפה ביותר בכל הזמנים, ובכך שברה טילקי את שיאה של גולשן שהחזיקה בשיא זה עד דצמבר 2017, עם שירה "Bangir Bangir", שצבר קרוב ל-260 מיליון צפיות. כמו כן, ערוץ היוטיוב של טילקי, הפך לאחד מן ערוצי היוטיוב הטורקיים הנצפים ביותר בכל הזמנים, כאשר המובילה ברשימה היא הזמרת אירם דריג'י. בשנת 2018 הוציאה את השיר "Yalnız Çiçek". ב-24 השעות הראשונות צבר הקליפ של השיר כ-7.5 מיליון צפיות. השיר נכלל באלבום הלהיטים *[[Yıldız Tilbe'nin Yıldızlı Şarkıları, Vol. 1]]*, שיצא באותה השנה. בהמשך יצאו השירים "Dipsiz Kuyum", ו-"Sevmek Yok".

במאי 2018, ביצעה מחדש את השיר "Canavar" של דריה אולו. שנה לאחר מכן, הוציאה את הלהיט הטורקי, "". בשנת 2020, הוציאה את השיר "Yalan", שזכה להצלחה נאה. כמה חודשים לאחר מכן, הוציאה את "Bu Benim Masalım", שצבר 4.6 מיליון צפיות ביממה אחת בלבד.

## דיסקוגרפיה
### סינגלים

## קישורים חיצוניים

* 

## הערות שוליים

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:פזמונאיות טורקיות
קטגוריה:מפיקות מוזיקליות טורקיות
קטגוריה:מלחינות טורקיות
קטגוריה:טורקיות שנולדו ב-2000
I Really Like You

**I Really Like You** (בעברית: **אני באמת מחבבת אותך**) הוא שיר של הזמרת הקנדית קארלי ריי ג'פסן. השיר יצא לאור ב-2 במרץ 2015 כסינגל הראשון מתוך האלבום השלישי של ג'פסן Emotion.

השיר זכה להצלחה רבה בעולם והגיע למקום 3 בבריטניה, 4 ביפן ו-14 בקנדה ונכנס לעשירייה הגדולה ביותר מ-10 מצעדים בעולם. בארצות הברית השיר הגיע למקום 39. השיר מכר מעל מיליון עותקים בארצות הברית ומעל 600 אלף עותקים בבריטניה.

## הופעות וקידום
ג'פסן הופיעה עם השיר ב-2 במרץ 2015 בתוכנית "בוקר טוב אמריקה" ולאחר מכן ב-5 במרץ הופיעה איתו גם בתוכנית "ג'ימי קימל לייב". היא הופיעה עם השיר במקומות נוספים כגון: רוקדים עם כוכבים והמופע של אלן דג'נרס.

## מיקומי שיא

## קישורים חיצוניים

קטגוריה:שירי קארלי ריי ג'פסן
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי פיטר סוונסון
קטגוריה:שירים שנכתבו על ידי קארלי ריי ג'פסן
קטגוריה:שירים על מיניות
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת 604 רקורדס
קטגוריה:סינגלים בהוצאת אינטרסקופ רקורדס
כפר נחמן

**כפר נחמן** היה כפר חקלאי בשרון שהוקם בשנת 1931. בשנת 1951 הוקמה שם מעברה מצפון למושבה רעננה. משנת 1964 משמש המקום להוסטל לאנשים מעל גיל 40, עם לקויות קלות עד בינוניות.

משנת 1980 שוכן בית העלמין החדש של רעננה במקום, הכולל גם חלקה אזרחית.
## היסטוריה
כפר נחמן נוסד בשנת 1931 על ידי 35 משפחות, באזור השרון, מערבית צפונית מהמושבה רעננה, על אדמות השייכות ליהודים (אחוזה א' ניו יורק, אחוזת מגדל וליהודים מלודז'). שטחו של הכפר כ-570 דונם בלבד. הכפר נקרא על שמו של נחמן סירקין, שהיה מראשי תנועת העבודה הציונית. במקום ניטעו פרדסים ונחפר באר, אך בפועל, במאי 1934, עדיין לא יושב:

אבל בכל זאת הופיע באותה שנה (1934) ברשימת היישובים החקלאיים במישור החוף שפרסם העיתון "Palestine Post".

מאוחר יותר נקרא הכפר לעיתים "כפר מגדל נחמן" או "כפר נחמן־מגדל".

### קיבוץ "מצפה השרון"
בשנת 1935 עלה על הקרקע במקום גרעין של השומר הצעיר, להקמת קיבוץ "מצפה השרון". בין היתר, עבדו חברים מהקיבוץ בפרדסי כפר נחמן. הקיבוץ מוזכר באוקטובר 1937 בשם "קבוצת מצפה השרון בכפר נחמן", כמקומה של אחת הקלפיות בבחירות למועצת הפועלים רעננה, וב-1943 הוא מוזכר בסדרת כתבות "מיומנו של אופנאי": "רעננה, וצפונית לה: מצפה השרון, מלווים אותנו ממערב".

חברי קיבוץ מצפה השרון התאחדו עם קיבוץ "לשחרור" שהקים את רמת השופט ועלו ב-1943 להרי אפרים.

### מעברת כפר נחמן והמיזוג עם רעננה
בשנת 1951 הוקמה על אדמות הכפר מעברה ושוכנו בה כ-3000 עולים. בשונה ממרבית המעברות בארץ, לא קיבלו בתחילה תושבי המעברה שירותים מוניציפליים, מכיוון שגם המועצה האזורית חוף השרון וגם המושבה רעננה סירבו לקחת את המעברה תחת חסותם. לאורך השנים, דרשו תושביה להסתפח למושבה רעננה, ואף יצאו להפגנות בעניין, ובשנת 1957 סופחה המעברה לשטחה של המועצה המקומית של רעננה. במהלך תחילת שנות השישים עברו בהדרגה תושבי המעברה לדיור קבע ברעננה, הרצליה ורמת גן והתושב האחרון עזב את המעברה בשנת 1964.

### מעון למבוגרים הסובלים ממוגבלות שכלית התפתחותית
בשנת 1964 הוסב כפר נחמן למעון למוגבלים שכלית התפתחותית מגיל 17. הכפר מספק לדייריו את כל צורכיהם הפיזיים והטיפוליים, וכן פעילויות רבות ומגוונות בתחום תרבות הפנאי, חוגים, ספורט ויציאה לפעילויות בקהילה - למשל, עם ילדי בית הספר הדמוקרטי של רעננה ועם בית איזי שפירא. בנוסף, משתלבים חלק מהדיירים, לפי יכולתם, בפעילות תעסוקתית בתוך הכפר ומחוצה לו, בתחומים כמו נגריה, פרדס, חממה, עבודות מיון ואריזה.

טיפול בדרי המקום הוא אחת האפשרויות המוצעות למתנדבות השירות הלאומי.

## קישורים חיצוניים

* 
* 
* 

## הערות שוליים

קטגוריה:יישובים ישראליים לשעבר
קטגוריה:נכות בישראל
קטגוריה:ישראל: רווחה
קטגוריה:ארגונים מסייעים ללוקים במוגבלות שכלית התפתחותית
קטגוריה:רעננה: ארגונים
קטגוריה:ישראל: יישובים לשעבר הקרויים על שם אישים
קטגוריה:רעננה: היסטוריה
אצטדיון ת'אני בן ג'אסם

**אצטדיון ת'אני בן ג'אסם** (בערבית: **ملعب ثاني بن جاسم**), ידוע גם כ**אצטדיון אל-ע'ראפה** (בערבית: **ملعب الغرافة**), הוא אצטדיון רב שימושי בא-ריאן, קטר. כיום הוא משמש בעיקר למשחקי כדורגל. אצטדיון זה הוא הבית של קבוצת אל-ע'ראפה. האצטדיון יכול להכיל עד כ-25,000 איש. האצטדיון אירח את גביע אסיה בכדורגל 2011, ועוד תחרויות בינלאומיות.

## תוכניות
תוכנן שחזית המבנה תהיה מורכבת מצבעי דגלי המדינות שהאצטדיון יארח במונדיאל 2022, ויסמל כדורגל וידידות, סובלנות הדדית, כבוד והבנה. כמות הקיבולת הקיימת כיום באצטדיון, 25,000, תורחב ל-44,740 כדי להכיל את כמות האנשים שיבואו מכל העולם למשחקים. לאחר המשחקים התוספת תהיה ניתנת לפירוק, וכך יוכלו להוריד את המושבים לאחר משחקי העולם.

## קישורים חיצוניים

ת'אני בן ג'אסם
קטגוריה:מחוז א-ריאן
קטגוריה:אל-ע'ראפה (כדורגל)
פלנדיני (מכונית)

**פלנדיני** (באנגלית: **Pellandini Cars**) היא מכונית ספורט, מתצורות קופה ורודסטר (קבריולה), 2 מושבים, אשר בנתה יצרנית הרכב **Pellandini Cars Ltd** באוסטרליה בין השנים 1970–1978.

## פלנדיני
בראש יצרנית הרכב "**Pellandini Cars Ltd** " עמד המהנדס ומעצב הרכב "Peter Pellandine".

מפעל יצור הרכב "**Pellandini Cars Ltd** " שכן ב-"Cherry Gardens" (דרום אוסטרליה).

תאוצת דגם "פלנדיני" 0-100 קמ"ש היא  5.0 שניות (מנוע בנזין).

## דגמי "פלנדיני"
* קופה (יוצרו 7 יחידות)
* רודסטר (קבריולה) (נבנה משנת 1974)

## גרסאות  מנועי "פלנדיני"
* מנוע בנזין  1,048 סמ"ק
* מנוע בנזין 1,275 סמ"ק
* מנוע קיטור - 2 צילינדרים המפיק 40 כ"ס

## ראו גם
* מנוע קיטור

## קישורים חיצוניים

## הערות שוליים

קטגוריה:דגמי מכוניות שהושקו ב-1970
קטגוריה:מכוניות קופה
קטגוריה:מכוניות קבריולה
קטגוריה:כלי רכב המיוצרים באוסטרליה
קטגוריה:מכוניות מנוע קיטור
אליהו חמווי

רבי **אליהו חמווי** (ה'ת"ר - ה'תרע"ו; 1839–1915) היה ראב"ד חלב (ארם צובא) שבסוריה, פייטן ומקובל.

## ביוגרפיה
נולד בסביבות שנת ה'ת"ר (1839) לעזרא ולשרה בארם צובא שבסוריה. בגיל צעיר התייתם מאביו וחי חיי עוני ומחסור. על תקופה זו כתב לימים: . בהמשך עבר להתגורר אצל קרובי משפחתו עד נישואיו בשנת ה'תרי"ט (1859) לגרז, בתו של יצחק סוויד.

רבו העיקרי היה רבי מרדכי עבאדי שהיה רבם של רבים מחכמי ופוסקי ההלכה המפורסמים של הדור הבא. כמו רבו, גם הוא עסק בפיוט. פיוטו הידוע "אור עליון מאיר כספירים" נכנס לשירת הבקשות של יהודי חלב.

בהיותו בן 51 מונה לדיין בבית הדין של חלב ובהמשך מונה לשמש כאב בית הדין.

נפטר ביום הראשון של ראש השנה ה'תרע"ו. בין מספידיו היה חברו לבית הדין הרב עזרא חמווי ודבריו נדפס בספר "מנחת יהודה".

### יצירתו
* **פה אליהו** – פירושים על פרשות השבוע, דרשות ושו"ת.
* חיבורים נוספים שכתב וטרם נדפסו הם **"שיר מזמור"** על ספר תהלים ו**"בן יין"** - הלכות ודרושים.

תשובות וחידושים ממנו נמצאים גם בירחון התורני "המאסף" אליו שלח מכתביו החל מהופעת הגיליון הראשון, ובספרי חכמי דורו כמו "שערי רחמים" ו"מעשה איש".

## לקריאה נוספת
**קדושת אר"ץ**: משא ומתן תורני בין חכמי ארם צובה, Sephardic Heritage Museum, ניו יורק, תשע"ד

## קישורים חיצוניים
* 
* 
* 

קטגוריה:נפטרים ב-1915
קטגוריה:ילידי 1839
קטגוריה:רבני ארם צובא
קטגוריה:פייטנים
קטגוריה:מחברי ספרי שו"ת
קטגוריה:אבות בתי דין
קטגוריה:רבנים ספרדיים
קטגוריה:מקובלים
עונת 1931/1932 בליגת ארץ ישראל בכדורגל

**עונת 1931/1932 ב[[ליגת ארץ ישראל בכדורגל]]** (כונתה גם **ליגה א**') הייתה העונה הראשונה וההיסטורית של הליגה הבכירה בכדורגל בארץ ישראל. זו הייתה העונה הראשונה לאחר הקמת ההתאחדות לכדורגל הישראלית ב-1928 במהלך תקופת המנדט. הליגה הייתה הליגה הבכירה שהתקיימה בישראל בשנים אלו, ומתחתיה שיחקו בליגה ב'.

## רקע היסטורי וסיכום העונה
כתנאי לרישום הליגה תחת הגוף הבינלאומי לכדורגל, פיפ"א, האחרונה ביקשה שהליגה תהיה כמה שיותר מגוונת ותכלול קבוצות עבריות, אנגליות ואף ערביות. אך לבסוף לא נמצאה קבוצה ערבית שתסכים להשתתף בתחרות.

לאחר שהתקבל אישור מפיפ"א באוגוסט 1931, כאשר המהלך הובל על ידי פרסי ספייד ויצחק חלוץ שהיה מראשי ההתאחדות לכדורגל בזמנו, הוצאה הודעה על קיום ליגת כדורגל רשמית בארץ ישראל. 9 קבוצות נרשמו לעונה הראשונה בליגה ולמעשה הקימו את הליגה המקצוענית בכדורגל כפי שאנו מכירים כיום (9 קבוצות מתוכן 8 קבוצות עבריות: מכבי תל אביב, הפועל תל אביב, מכבי חיפה, הפועל חיפה, מכבי חשמונאי ירושלים, הפועל ירושלים, מכבי פתח תקווה ומכבי נס ציונה. וכמו כן קבוצה אנגלית אחת: המשטרה הבריטית).

העונה החלה ב-7 בנובמבר 1931, בה נערך רק משחק אחד בין מכבי חשמונאי ירושלים נגד הפועל ירושלים, לעיני כ-5,000 צופים, על מגרשה של חשמונאים - בשכונת הבוכרים שבירושלים המשחק הסתיים בתוצאה 0:8 לטובת חשמונאי. שאר המשחקים שתוכננו ליום זה בוטלו.

עוד משחק מפורסם בעונה זו היה ב-26 במרץ 1932, אז נערך "משחק עונה" בין שתי הקבוצות הטובות ביותר עד אז והבלתי מנוצחות, המשטרה הבריטית ירושלים והפועל חיפה. בשל צו של שלטונות המנדט שלא לקיים משחקי כדורגל בירושלים בשבת, המשחק הועבר למגרש הכדורגל במחנה הצבאי סרפנד (צריפין כיום), אליו הגיעו כ-10,000 צופים. הבריטים חגגו בסיום עם 0:2 יקר, במשחק שבמהלכו הפועל חיפה נותרה בעשרה שחקנים לאחר שיאנה שטרן - אחד החלוצים המפורסמים בשנות ה-30 - בעט ללא כדור בריינור הבריטי וראה את הכרטיס האדום. במשחק זכור נוסף מאותה עונה רמסו הבריטים 0:9 את קבוצת מכבי תל אביב, שהגיעה להתמודדות עם ההרכב השני שלה וזאת בשל סכסוך פנימי בקבוצה. זו לא הייתה התבוסה הצורמת היחידה של מכבי תל אביב, שהובכה עם 5:1 מול הפועל בדרבי הראשון בתולדות הליגה הבכירה בישראל.

הליגה הסתיימה ב-27 במאי 1932. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בתום העונה סיימה המשטרה הבריטית במקום הראשון וזכתה באליפות היחידה בתולדותיה והראשונה בתולדות הכדורגל הישראלי. בנוסף - זכתה קבוצת המשטרה הבריטית גם בגביע המדינה של אותה עונה - הגביע הארץ-ישראלי של 1932, והשלימה דאבל היסטורי.

בעונה זו לא היו ירידות ליגה.

## טבלת הליגה

## קישורים חיצוניים
* אודות העונה הראשונה באתר ההתאחדות לכדורגל בישראל
* 

## הערות שוליים

קטגוריה:1931 בארץ ישראל: ספורט
קטגוריה:1932 בארץ ישראל: ספורט
קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1931
קטגוריה:תחרויות כדורגל ב-1932
יחסי יפן–צ'כיה

ממוזער|שגרירות יפן בפראג
**יחסי יפן–צ'כיה** הם היחסים הדיפלומטיים בין **[[יפן|מדינת יפן]]** לבין **[[צ'כיה|הרפובליקה הצ'כית]]**. היחסים בין שתי המדינות נוסדו ב-1919 בין צ'כוסלובקיה לבין יפן.

## היסטוריה
היחסים הדיפלומטיים בין שתי המדינות כוננו כבר בשנת 1919. האדריכל הצ'כי אנטוני ריימונד היה קונסול הכבוד הראשון של צ'כוסלובקיה בין השנים 1926–1939, וייצג את ממשלת טומאש מסריק. היחסים בין שתי המדינות נותקו עקב מלחמת העולם השנייה, עד 1957.

לאחר פירוק צ'כוסלובקיה ב-1993 הכירה יפן ברפובליקה הצ'כית וברפובליקה הסלובקית והיחסים בין שתי המדינות נמשכו.

בחודש יולי 2002 קיסר יפן אקיהיטו ורעייתו מיצ'יקו ביקרו בפראג.

באוגוסט 2003, ראש ממשלת יפן, ג'וניצ'ירו קואיזומי ערך ביקור רשמי במרכז אירופה, במהלכו ביקר בין היתר בצ'כיה. ב-20 באוגוסט הוא הגיע לפראג כיעד האחרון במסעו. למחרת אחר הצוהריים הוא נפגש עם ראש ממשלת צ'כיה ולדימיר ספילדה. לאחר הפגישה הוציאו השניים הצהרה משותפת שעסקה ב"שותפות האסטרטגית של יפן וצ'כיה".

## סחר וכלכלה
היחסים הכלכליים בין שתי המדינות מתפתחים בהתמדה עם צמיחה מהירה בהשקעות ישירות בקנה מידה גדול.

## יחסים אקדמאיים
ברפובליקה הצ'כית ישנן שלוש אוניברסיטאות שבהן קורס ללימודי יפנית: אוניברסיטת צ'ארלס בפראג, אוניברסיטת מסריק בברנו ואוניברסיטת פאלאקי באולומואוץ.

## משלחות דיפלומטיות
* לרפובליקה הצ'כית שגרירות בטוקיו וקונסוליה של כבוד בקובה.
* ליפן שגרירות בפראג.

## ראו גם
* יחסי צ'כיה-רוסיה
* יחסי יפן-ישראל

## קישורים חיצוניים

* שגרירות הרפובליקה הצ'כית בטוקיו
* לשכת המסחר והתעשייה היפנית בצ'כיה
* שגרירות יפן בצ'כיה (ביפנית), (בצ'כית)
* אגודת הידידות הצ'כית ביפן 

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – טורקמניסטן

**יחסי [[ארצות הברית]]–[[טורקמניסטן]]** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין רפובליקת טורקמניסטן.

## היסטוריה
[ממוזער|מזכיר המדינה [ג'ון קרי|קרי לוחץ ידיים עם הנשיא ברדימוחמדוב בארמון הנשיאותי אוע'וזחאן באשגבאט, 2015]]
במשך מספר שנים, טורקמניסטן לקחה חלק ביוזמה האמריקנית "קרן האנרגיה הכספית", אשר תפקידה היה להקל על המשא ומתן בין השותפים המסחריים לבין ממשלות טורקמניסטן, גאורגיה, אזרבייג'ן וטורקיה כדי לבנות צינור מתחת לים הכספי ולייצא גז טורקמני לשוק האנרגיה הטורקי המקומי ומעבר לו - הנקרא צינור הגז הטרנס-כספי (TCGP). עם זאת, ממשלת טורקמניסטן הוסרה למעשה מן המשא ומתן בשנת 2000 בגין סירוב כל ההצעות של השותפים המסחריים שלה והעלאת דרישות בלתי מציאותיות והוגנות. בעקבות הפסגה המשולשת עם נשיאי רוסיה וקזחסטן במאי 2007 שבו הגז היה נושא מרכזי, הנשיא החדש ברדימוחמדוב העלה את רעיון צינור הגז, וסירב לשלול את האפשרות של בניית צינור כזה בעתיד.
ממוזער|ברדימוחמדוב עם נשיא ארצות הברית לשעבר ורעייתו, ברק ומישל אובמה
ארצות הברית וטורקמניסטן ממשיכות להתווכח על דרכה של המדינה השנייה לקראת רפורמה דמוקרטית וכלכלית. ארצות הברית דנה בפומבי בהפרטה תעשייתית, בליברליזציה של השוק וברפורמה הפיסקלית, וכן ברפורמות משפטיות ורגולטוריות לפתיחת הכלכלה לסחר חוץ ולהשקעות, כדרך הטובה ביותר להשיג שגשוג, עצמאות וריבונות אמיתיים.

שגרירות ארצות הברית, הסוכנות האמריקנית לפיתוח בינלאומי וחיל השלום ממוקמים באשגבאט שבטורקמניסטן.
[מרכז|ממוזער|600x600 פיקסלים|ביקור הנשיא [ספרמורט ניאזוב|ניאזוב בארצות הברית על בולים טורקמניסטן, 1993]]

## ראו גם
* יחסי החוץ של ארצות הברית
* יחסי ארצות הברית–קירגיזסטן
* יחסי אוזבקיסטן–ארצות הברית
* יחסי ארצות הברית–טג'יקיסטן

## קישורים חיצוניים

* ההיסטוריה של יחסי ארצות-הברית–טורקמניסטן

קטגוריה:ערכים ללא קטגוריות פיזיות - יחסי חוץ
עונת 1929/1930 בליגת ארץ ישראל בכדורגל

**עונת 1929/1930 ב[[ליגת ארץ ישראל בכדורגל]]** (כונתה גם **ליגה א**') הייתה אמורה להיות העונה הראשונה של ליגת הארץ בכדורגל בארץ ישראל במהלך תקופת המנדט אך הופסקה באמצע בעקבות מאורעות תרפ"ט. מתחתיה שיחקו הליגות המחוזיות האזוריות.

חלק ממשחקי העונה שכן התקיימו, נערכו בשנת 1929. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי יחס שערים.

בליגה זו השתתפו 6 קבוצות: מכבי והפועל תל אביב, מכבי פתח תקווה, קבוצת פ.ג.ה (צריפין סרפנד), המעופפים רמלה (קבוצת חיל האוויר הבריטי) ואלחוט סרפנד (קבוצת חיל הקשר הבריטי).

העונה הסדירה נקטעה בעת התחלת המאורעות ולא חודשה מעולם, ועל כן לא הוכרזה אלופה לעונה זו.
רק 2 עונות לאחר מכן החלה הליגה להתקיים באופן סדיר לראשונה, בעונת 1931/1932.

קטגוריה:1929 בארץ ישראל: ספורט
קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1929